De hailsgschichtlichi Jesus isch vo sinere Muetter Maria, wo vom Hailige Gaist empfange worden isch, i Parthogenese gibärt worde (Wienachte) und somit Gottes Soo. Bi sinere Taufi dur de Iohannes em Täufer (Draichüngetaag) hett Gottes Gaist as e Tuube ihn erfüllt und e Stimm vom Himmel het verchündet: »Da isch min gliebte Soo«. Drufabe isch er draimol vom Tüüfel i Versuechig cho. Wäred sinere Wanderschaft vollbringt er 33 Wunder und weckt au drai Toti zum Lebe uuf. Noch sinere Chrüzigung (Charfriitig) stigt er is Tooteriich abe, schdood aber noch drai Tag (Oostere) vom Dood uff, besigt de demit für immer, und erschiint immer wider sinene Jünger öber e Duur vo vierzg Tag. Denn fart er endgültig in Himmel (Uuffert) und sitzt zu de Rechte vo sim Vatter, em Herrgott. Zäme mit imm und em Hailige Gaist, mit dämm 40 Tag spöter d Apostl erfüllt worde sinn (Pfingste) bildet er d Trinitas oder d Draiainigkait.